Diari Oficial de la Generalitat Valenciana


Sumari del DOGV 8754, del 04-03-2020 (2020/1400)

Notificació de la sentència dictada en el procediment de mesures número 951/2019.
---------------------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1400


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment de mesures número 951/2019. [2020/1400]  
Alfonso Marcos Lucero, lletrat de l'Administració de justícia, del Jutjat de Primera Instància núm. 5 d'Elx i partit, faig constar:  
  
Que, en virtut dels acords per resolució d'aquesta data dictada en el procediment de referència, i en atenció al desconeixement de l'actual domicili o parador de John James Morales Bedoya, de conformitat amb el que es disposa a l'efecte en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el Diari Oficial de la Generalitat Valenciana, a fi de dur a terme la diligència de notificació, i es testimonia a continuació la resolució objecte de notificació:  
Sentència núm. 524/19  
Elx, 11 de desembre de 2019  
María Encarnación Aganzo Ramón, magistrada jutgessa del Jutjat de Primera Instància núm. 5 d'Elx, he vist i oït aquestes actuacions de mesures de fills extramatrimonials, seguides davant aquest jutjat amb el núm. 951/19, a instàncies de Luz Alba González Cardona, representada per la procuradora dels tribunals, Concepción Sevilla Segarra, i assistida per la lletrada Mª Ángeles Simón Rael, contra John James Morales Bedoya, declarat en rebel·lia, amb intervenció del Ministeri Fiscal.  
  
  
Decisió  
Que estime la demanda interposada per Luz Alba González Cardona, representada per la procuradora dels tribunals Concepción Sevilla Segarra, contra John James Morales Bedoya, declarat en rebel·lia, amb intervenció del Ministeri Fiscal, s'acorda l'adopció de les mesures següents:   
1r. L'atribució a Luz Alba González Cardona de l'exercici exclusiu de la pàtria potestat, sobre la filla menor, Ángela Nayara Morales González, nascuda el dia 19 de març de 2013, per a adoptar quantes decisions rellevants afecten la menor, especialment, en l'àmbit educatiu, sanitari, religiós, administratiu i social.  
2n. L'atribució a Luz Alba González Cardona, de la guarda i custòdia de la menor.  
3r. Respecte al règim de visites, tenint en compte la nul·la relació de la menor amb el seu pare des que aquesta tenia un any, serà el que determine el jutjat en fase d'execució de sentència, en cas que el pare es persone a sol·licitar l'establiment de tals visites.   
  
4t. Condemnar el demandat a abonar a l'actora, en concepte d'aliments per a la seua filla menor, la suma de cent cinquanta euros (150 €) mensuals, quantitat que el pare ingressarà els 5 primers dies de cada mes en el compte que designe la mare, que s'actualitzarà anualment conforme a les variacions de l'IPC, i cada progenitor haurà d'abonar el 50 % de les despeses extraordinàries que puga ocasionar la filla.  
Tot això sense exprés pronunciament en costes.  
Contra la present resolució podrà interposar-se recurs d'apel·lació, en el termini de vint dies a comptar des de la notificació.  
Aquesta és la meua sentència, que pronuncie, mane i signe.  
I perquè valga de notificació en forma respecte de John James Morales Bedoya, expedisc aquest edicte.  
  
Elx, 16 de gener de 2020- El lletrat de l'Administració de justícia.